*Esta páxina trata sobre o xénero de bacterias* Bacillus*. Non confundir coa clase Bacilli nin coas bacterias con forma de bastón (bacilos) nin co xénero de insectos fásmidos tamén chamado* Bacillus.

| *Bacillus* |
| --- |
| *Bacillus subtilis*, con tinguidura de Gram |
| Clasificación científica |
| 

|  |  |
| --- | --- |
| Dominio: | Bacteria |
| División: | Firmicutes |
| Clase: | Bacilli |
| Orde: | Bacillales |
| Familia: | Bacillaceae |
| Xénero: | ***Bacillus***Cohn 1872 |

 |
| Especies |
| Numerosas, incluíndo:
*B. alcalophilus*
*B. alvei*
*B. aminovorans*
*B. amyloliquefaciens*
*B. aneurinolyticus*
*B. anthracis*
*B. aquaemaris*
*B. atrophaeus*
*B. boroniphilus*
*B. brevis*
*B. caldolyticus*
*B. centrosporus*
*B. cereus*
*B. circulans*
*B. coagulans*
*B. firmus*
*B. flavothermus*
*B. fusiformis*
*B. globigii*
*B. infernus*
*B. larvae*
*B. laterosporus*
*B. lentus*
*B. licheniformis*
*B. megaterium*
*B. mesentericus*
*B. mucilaginosus*
*B. mycoides*
*B. natto*
*B. pantothenticus*
*B. polymyxa*
*B. pseudoanthracis*
*B. pumilus*
*B. schlegelii*
*B. sphaericus*
*B. sporothermodurans*
*B. stearothermophilus*
*B. subtilis*
*B. thermoglucosidasius*
*B. thuringiensis*
*B. vulgatis*
*B. weihenstephanensis* |

***Bacillus*** é o nome dun xénero de bacterias grampositivas con forma bacilar, membro do filo Firmicutes. As especies de *Bacillus* son aerobias obrigadas ou facultativas, e dan positivo na proba do encima catalase. Son moi ubicuas na natureza, e no xénero hai especies de vida libre e patóxenas. En condicións ambientais desfavorables, estas bacterias producen endósporas ovais, que poden permanecer en estado latente durante longos períodos. Estas características serviron para definir o xénero orixinariamente, pero non todas as especies estaban moi emparentadas, polo que moitas foron reclasificadas noutros xéneros.

Importancia industrial
----------------------

Moitas especies de *Bacillus* poden segregar grandes cantidades de encimas. *Bacillus amyloliquefaciens* é a fonte da proteína antibiótica natural barnase (unha ribonuclease). O xénero produce tamén unha alfa amilase utilizada na hidrólise do amidón, a protease subtilisina utilizada con deterxentes, e o encima de restrición BamH1 utilizado na investigación do ADN.

Unha porción do xenoma de *Bacillus thuringiensis* foi incorporado ao millo e ao algodón, para facelos resistentes a pragas de insectos.

Uso como organismo modelo
-------------------------

*Bacillus subtilis* é un dos procariotas mellor coñecidos en canto á súa bioloxía molecular e celular. A súa magnífica manexabilidae xenética e tamaño relativamente grande proporcionaron as poderosas ferramentas requiridas para investigar as bacterias en todos os posibles aspectos. Recentes avances nas técnicas de microscopía de fluorescencia permitiron estudar mellor a estrutura dinámica deste ser unicelular. As investigacións con *Bacillus subtilis* estiveron en primeiro plano no estudo da bioloxía molecular bacteriana, e o organismo úsase como modelo para estudar a regulación de xenes e proteínas, e o ciclo celular das bacterias.

Importancia clínica
-------------------

Dúas especies de *Bacillus* considéranse medicamente significativas: *B. anthracis*, que causa o carbuncho ou carbúnculo (chamado en inglés *anthrax*), e o *B. cereus*, que causa unha infección alimentaria similar á causada por *Staphylococcus*. Unha terceira especie, *B. thuringiensis*, é moi tóxica para insectos, e pode utilizarse para controlar as pragas deses animais grazas a unha proteína tóxica para os insectos que produce, pero que non é tóxica para vertebrados ou plantas. A especie tipo é *B. subtilis*, un importante organismo modelo. É tamén notable a súa capacidade de estragar alimentos, deteriorando o pan e outros alimentos similares. Algunhas estirpes ambientais e comerciais de *B. coagulans* poden xogar un papel na deterioración de alimentos feitos con produtos baseados no tomate moi ácidos.

Parede celular
--------------

A parede celular de *Bacillus* é unha estrutura protectora que rodea a membrana plasmática da célula, que lle dá á bacteria unha tinguidura grampositiva. *B. subtilis* foi a primeira bacteria na que se identificou o papel dun citoesqueleto baseado en proteínas similares á actina na determinación da forma da célula e se estudou a síntese do peptidoglicano que forma a parede, na cal se descubriu o conxunto completo de encimas que interveñen na mesma.

Filoxenia
---------

*Véxase tamén**:* Taxonomía bacteriana.
O xénero *Bacillus* foi denominado así en 1835 por Christian Gottfried Ehrenberg (que tamén nomeou o xénero, hoxe considerado inválido, *Bacterium* sete anos antes) e contiña inicialmente bacterias con forma de bastón, e despois foi emendado por Ferdinand Cohn para que incluíse bacterias formadoras de esporas, grampositivas ou variables, con forma bacilar. Como outros xéneros creados no inicio da historia da microbioloxía, como *Pseudomonas* ou *Vibrio*, os membros do xénero *Bacillus* (266 especies) son moi ubicuos e é un dos xéneros coa maior diversidade ambiental e de secuencias do ARNr 16S.

Varios estudos intentaron reconstruír a filoxenia do xénero. O estudo específico de *Bacillus* que cubriu unha maior diversidade é o de Xu e Côté, que utilizaron a rexión ITS e o ARNr 16S, e dividiron o xénero en 10 grupos, que inclúen os xéneros incrustados *Paenibacillus, Brevibacillus, Geobacillus, Marinibacillus* e *Virgibacillus*. Porén, a árbore  construída polo proxecto 'The All-Species Living Tree', que foi unha colaboración entre ARB-Silva e o LPSN na que se construíu a árbore do ARNr 16S (e do de 23S se estaba dispoñible) de todas as especies validadas, atopou que o xénero *Bacillus* contén un gran número de taxons incrustados e é parafilético con Lactobacillales (*Lactobacillus, Streptococcus, Staphylococcus, Listeria* etc.), debido a *Bacillus coahuilensis* e outros. Un estudo de concatenación de xéneros chegou a resultados similares aos de Xu e Côté, pero cun número moito máis limitado de especies en canto a grupos.

Un clado formado por *B. anthracis*, *B. cereus*, *B. mycoides*, *B. pseudomycoides*, *B. thuringiensis* e *B. weihenstephanensis* nas actuais clasificacións estándar, debería ser unha soa especie (cun 97% de identidade no ARNr 16S), pero debido a razóns médicas, son considerados especies separadas, (o que é algo que tamén ocorre con especies do xénero *Shigella* e con *Escherichia coli*).

**Árbore filoxenética de *Bacillus***
|1=

|  |  |  |  |  |  |  |  |
| --- | --- | --- | --- | --- | --- | --- | --- |
| "patóxenos" | 

|  |  |
| --- | --- |
|   | *Bacillus weihenstephanensis* |
|   |
|   | *Bacillus cereus*/*thuringiensis*/*anthracis* |
|   |

 |
|   |
|   | 

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| "chan" | 

|  |  |
| --- | --- |
|   | *Bacillus pumilus* |
|   |
|   | 

|  |  |
| --- | --- |
|   | *Bacillus subtilis* |
|   |
|   | *Bacillus licheniformis* |
|   |

 |
|   |

 |
|   |
|   | 

|  |  |
| --- | --- |
| "bentos" | *Geobacillus kaustophilus* |
|   |
|   | 

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| "acuáticos" | 

|  |  |  |  |  |  |  |  |
| --- | --- | --- | --- | --- | --- | --- | --- |
|   | 

|  |  |
| --- | --- |
|   | *Bacillus coahuilensis* |
|   |
|   | *Bacillus* sp. m3-13 |
|   |

 |
|   |
|   | *Bacillus* sp. NRRLB-14911 |
|   |

 |
|   |
|   | 

|  |  |
| --- | --- |
| "bentos" | *Oceanobacillus iheyensis* |
|   |
| "halófilos" | 

|  |  |
| --- | --- |
|   | *Bacillus halodurans* |
|   |
|   | *Bacillus clausii* |
|   |

 |
|   |

 |
|   |

 |
|   |

 |
|   |

 |
|   |

Notas
-----

1. ↑  Turnbull PCB (1996). *Bacillus.* In: *Barron's Medical Microbiology* (Baron S *et al.*, eds.) (4th ed.). Univ of Texas Medical Branch. ISBN 0-9631172-1-1.
2. ↑  Madigan M; Martinko J (editors). (2005). *Brock Biology of Microorganisms* (11th ed.). Prentice Hall. ISBN 0-13-144329-1.
3. ↑  Graumann P (editor). (2012). *Bacillus: Cellular and Molecular Biology* (2nd ed.). Caister Academic Press. ISBN 978-1-904455-97-4. .
4. ↑  Ryan KJ; Ray CG (editors) (2004). *Sherris Medical Microbiology* (4th ed.). McGraw Hill. ISBN 0-8385-8529-9.
5. ↑  Scheffers DJ (2012). "The Cell Wall of Bacillus subtilis". *Bacillus: Cellular and Molecular Biology 2e (Graumann P, ed.)*. Caister Academic Press. ISBN 978-1-904455-97-4. .
6. ↑  COHN (F.): Untersuchungen über Bakterien. Beitrage zur Biologie der Pflanzen Heft 2, 1872, 1, 127-224.
7. ↑  Bacillus entry in LPSN [Euzéby, J.P. (1997). "List of Bacterial Names with Standing in Nomenclature: a folder available on the Internet". Int J Syst Bacteriol 47 (2): 590-2. doi:10.1099/00207713-47-2-590. ISSN 0020-7713. PMID 9103655. .]
8. ↑  Xu, Dong; Côté, Jean-Charles (2003-05). "Phylogenetic relationships between Bacillus species and related genera inferred from comparison of 3' end 16S rDNA and 5' end 16S-23S ITS nucleotide sequences". *International Journal of Systematic and Evolutionary Microbiology* **53** (Pt 3): 695–704. ISSN 1466-5026. PMID 12807189. doi:10.1099/ijs.0.02346-0.
9. ↑  Yarza, P.; Richter, M.; Peplies, J. R.; Euzeby, J.; Amann, R.; Schleifer, K. H.; Ludwig, W.; Glöckner, F. O. et al. (2008). "The All-Species Living Tree project: A 16S rRNA-based phylogenetic tree of all sequenced type strains". Systematic and Applied Microbiology 31 (4): 241–250. doi:10.1016/j.syapm.2008.07.001. PMID 18692976.
10. ↑  Yarza, Pablo; Ludwig, Wolfgang; Euzéby, Jean; Amann, Rudolf; Schleifer, Karl-Heinz; Glöckner, Frank Oliver; Rosselló-Móra, Ramon (2010). "Update of the All-Species Living Tree Project based on 16S and 23S rRNA sequence analyses". Systematic and Applied Microbiology 33 (6): 291–299. doi:10.1016/j.syapm.2010.08.001. PMID 20817437.
11. 1 2  Alcaraz, L.; Moreno-Hagelsieb, G.; Eguiarte, L. E.; Souza, V.; Herrera-Estrella, L.; Olmedo, G. (2010). "Understanding the evolutionary relationships and major traits of Bacillus through comparative genomics". BMC Genomics 11: 332. doi:10.1186/1471-2164-11-332. ISBN 1471216411332. PMC 2890564. PMID 20504335. //www.ncbi.nlm.nih.gov/pmc/articles/PMC2890564/.
12. ↑  "Bacillus Anthracis". Arquivado dende o orixinal o 30 de maio de 2013. Consultado o 27 de decembro de 2012.
13. ↑  BRENNER (D.J.): Family I. Enterobacteriaceae Rahn 1937, Nom. fam. cons. Opin. 15, Jud. Com. 1958, 73; Ewing, Farmer, and Brenner 1980, 674; Judicial Commission 1981, 104. In: N.R. KRIEG and J.G. HOLT (eds), Bergey's Manual of Systematic Bacteriology, first edition, vol. 1, The Williams & Wilkins Co, Baltimore, 1984, pp. 408-420

Véxase tamén
------------

### Outros artigos

* *Paenibacillus*, un xénero de bacterias que antes estaba incluído en *Bacillus*

### Ligazóns externas

* Bacillusxenomas e información relacionada en PATRICArquivado 14 de xullo de 2010 en Wayback Machine. a Bioinformatics Resource Center funded by NIAID

|  |  |
| --- | --- |
| Control de autoridades | 
* Wd: Q212032
* AAT: 300252164
* EBID: ID
* JSTOR: bacillus
* LCCN: sh85010778
* NKC: ph214634

 |

|  |  |
| --- | --- |
| Identificadores taxonómicos | 
* AlgaeBase: 49341
* Dyntaxa: 6028295
* EOL: 83228
* EPPO: 1BACIG
* GBIF: 3227637
* iNaturalist: 245607
* IRMNG: 1270834
* ITIS: 407
* NCBI: 1386
* WoRMS: 415091

 |

|  |  |
| --- | --- |
| Identificadores | 
* MeSH: D001407
* MeSH: B03.300.390.400.158.218
* UMLS: C0004587

 |